**E l ő t e r j e s z t é s**

**A Balaton-nagyberek Vizitársulat 2017. 05.19.- i**

**Küldött gyűlésére.**

**Tárgy:**

**Víztársulat 2017. évi feladatainak meghatározása.**

**Tisztelt Küldöttgyűlés!**

Közfeladataink ellátásának a formája 2017 évben is a változatlanul vállalkozási szerződés keretében a 223 km csatorna hálózatunk és műtárgyainak fenntartási munkáinak elvégzése, és a belvíz átemelés folyamatos biztosítása szintén vállalkozási tevékenység keretében.

Jogszabályi környezet változatlansága miatt állami normatív támogatásra ebben az évben sem számíthatunk, ugyanúgy a tagi kötelező érvényű befizetésekre sem. Ennek a jogszabályi feltétele jelenleg hiányzik. Bár az Agrárkamara és a gazda társadalom részéről van igény az elmozdulásra, 2017 évben ez még semmiképp nem érezteti a hatását.

Így közfeladatainkat, - kizárásos alapon, - változatlanul vállalkozási tevékenységben tudjuk elvégezni, a tevékenységünk finanszírozására egyéb jogviszony alapján kötelezett Hubertus Bt.-vel kötendő vállalkozási szerződés alapján.

Változatlanul találkozik a társulatunk Alapszabályában és vízjogi üzemelési engedélyében egyaránt rögzített közfeladat ellátási kötelezettsége, - valamint legnagyobb tagunk, a Hubertus Agráripari Bt gazdálkodási érdeke és szerződéses kötelezettsége.

Emiatt úgy a csatorna fenntartási tevékenységünket, mint a belvíz átemelési tevékenységünket vállalkozási tevékenységben végezzük 2017 évben is.

Harmadik tevékenységi körünk a szabad humán munkaerő kapacitás foglalkoztatására vonatkozó szolgáltatási tevékenységünk.

1. **Csatorna fenntartás.**

A 2017 évi feladataink meghatározása egy négy lépcsős előkészítő folyamat eredményeként jött létre.

1. A társulat elnökének megbízásából az ügyvezetés összeállította azokat az elvégzendő feladatokat, amelyek szakmai megítélés alapján a társulat normál működését biztosítják

* hatósági és jogszabályi előírásoknak történő megfelelés,
* biztonságos és balesetmentes munkavégzésnek történő megfelelés,
* hatékony vízszint szabályozásnak és vízkormányzásnak történő megfelelés,
* és költséghatékony munkavégzésnek történő megfelelés

vonatkozásában.

1. Az ügyvezetés előterjesztését az Intéző Bizottság megtárgyalta és véglegesítette fenti listát azzal, hogy a finanszírozóval történő egyeztetést követően a végleges listát véleményezze a Felügyelő Bizottság. Foglaljon állást arra való tekintettel, hogy azok elvégzésével biztosítottnak látják-e a társulat szabályos működését.
2. A Finanszírozó Hubertus Bt cégvezetésével történt egyeztetés során 25 milló Ft-os fix keret összeget határozott meg a társulat részére, valamint 40 millió Ft-os előirányzatot belvíz átemelés finanszírozására. Ennek megfelelő vállalkozási szerződés előkészítését kérte a társulattól. A 2016 évi egyszeri kaszálás 30 millió Ft-os költségét figyelembe véve a szükséges erő és munkagépek elszámoló áron való bérbeadásával ennek költsége a rendelkezésre álló 25 millió Ft-ra csökkenthető.

Így az egyszeri, - őszi kaszálás – biztosítható. Egyebekben pedig az ügyvezetés törekedjen olyan pótlólagos források bevonására, hogy a szabályos működés feltételei biztosítottak legyenek.

1. Felügyelő Bizottság áttekintette az Intéző Bizottság által jóváhagyott feladat listát, és meghallgatta a finanszírozó megbízóval történt egyeztetés végeredményét.

Mindezek alapján az így rendelkezésre álló feladattervi előirányzattal biztosítottnak látta a társulat törvényes működését azzal, hogy ha az év közbeni folyamatok miatt mégsem biztosítható a vízjogi engedély paramétereinek a betartása, akkor sürgősen egyeztessen az ügyvezetés az Intéző Bizottsággal, valamint a finanszírozóval.

Fenti előzetes egyeztetések alapján a következő feladattervet terjesztjük a Tisztelt Küldöttgyűlés elé.

2016 évi egyszeri kaszálás alapján megállapítható, hogy a tavalyi évvel azonos szintű feladat ellátáshoz le kellett kaszálni

* 1 276 010 nm sík gát felületen gazt,
* 1 476 186 nm rézsű felületen és mederben nádat és sást.

Az újra ütemezett traktor bérleti díjakkal az egyszeri kaszálás 4 Ft/nm gát kaszálási tarifával, valamint 13,5 Ft/nm rézsű és meder kaszálási tarifával számlázva biztosítja az önköltség fedezetét:

1 276 ezer nm gátkorona x 4 Ft/nm + ÁFA …………………….5 104 eFt + ÁFA

1 476 ezer nm meder és rézsű x 13,5 Ft/nm + ÁFA ……………19 926 eFt + ÁFA

Összesen: …………………………………………………….. 25 030 eFt + ÁFA

Ennek alapján a feladatterv koncepcióban a tavaszi kaszálás 2017-ben is elmarad.

Száraz nyár esetén nem szükséges a szivattyútelep üzemeltetése, ezért a náddal benőtt meder nem okoz víz vissza duzzasztást. A gátak, mint egyúttal közlekedő utak kaszálása is elmarad a tavaszi időszakban, mivel a Hubertus Bt gazdasági tevékenysége a vadászati jog körüli bizonytalanság miatt azt nem indokolja. A vízitársulat gátakon való mozgása csak az őszi kaszálás megkezdésekor válik indokolttá, addig vélhetően a vadászati jog kérdése is valamilyen formában megoldódik.

A téli-tavaszi várható nagyvizek levonulásához és a szivattyú telephez történő kormányzásához már rendelkezésre fognak állni a korábbi években második, - 2016-ban és idén pedig az első kaszálással kitisztítandó meder szelvények.

Csapadékosra forduló, - és így szivattyúzást szükségessé tevő nyár esetén a szükséges intézkedéseket és egyeztetést kezdeményezni fogja az ügyvezetés.

A koncepció Küldöttgyűlés általielfogadása esetén erre vonatkozó vállalkozói szerződés megkötésére kerül sor.

A szerződéses munkák, valamint az esetleg elrendelésre kerülő pót és többlet munkák elvégzéséhez a szükséges munkaszervezettel rendelkezünk, és a hozzá szükséges géppark részben a tulajdonunkban van, részben bérleti szerződés keretében állnak a rendelkezésünkre.

1. **Belvízátemelés.**

Belvíz átemelési tevékenységünkre szintén a szolgáltatást megrendelő Hubertus Agráripari Bt.-vel megkötött vállalkozási szerződésben foglaltak szerint tudjuk biztosítani a feladat ellátását részben saját tulajdonú, résben bérleti szerződés során rendelkezésünkre álló szivattyúk segítségével.

A szivattyú kapacitást 2014 során olyan mértékben bővítettük, hogy nem csak a Balaton-Nagyberek belvíz öblözet belvizeinek, hanem a betörő külvizek Balatonba szivattyúzását is műszaki szempontból biztonsággal meg tudtuk oldani.

Az elmúlt években lefolytatott közigazgatási és bírósági viták eredménye képpen a külvizek betörésének, - így annak szivattyúzási szükségletének – a gyakorisága jelentősen lecsökkent, és esetleges előfordulása esetén annak ellenértékét jogosultak vagyunk kiszámlázni az érintett szervezetnek.

A belvíz átemelésre vonatkozó vállalkozási szerződést 2015 évben módosítottuk utoljára, azóta változatlan tartalommal hatályos. Havonta az elfogadott költségeinket 7 % marginnal megemelve számlázzuk a Hubertus Bt.-nek , a máshonnan megtérült szivattyúzási költségekkel csökkentve.

Az aktuális és hatályos belvíz átemelési szerződést csatolom az előterjesztéshez.

1. **Egyéb szolgáltatás**

Munkaszervezetünk szakképzett emberekből áll, ezért saját feladat csökkenésének időszakában bérmunka végzésére vállalkozunk, ami nem kapcsolódik szorosan a vízkormányzási tevékenységhez. Ennek során szűkitett önköltségi i áron igyekszünk a vízgazdálkodási munkák ciklikusságából jelentkező szabad kapacitásainkkal anyag mentes és gépi munkát nem igénylő bérmunkát végezni, jellemzően a Hubertus Bt.-nek.

A 2016 év végén módosítottuk az ennek elszámolására vonatkozó vállalkozási szerződésünket. Az addig megállapodásos alapon fix rezsióradíj számlázása helyett a ténylegesen a szolgáltatást végző munkatársunk bruttó órabérét tudjuk továbbszámlázni a 26 % tb járulékkal megemelve.

A rezsióradíj költségének további elemeit, illetve a személyi jellegű ráfordítások fentieken túli költség elemeit általános költségként tartjuk nyilván, és a két termelő ágazatunkra, - a csatorna fenntartásra és a belvíz átemelésre - terheljük a költség felosztási szabályzatunk alapján.

A bérmunkára vonatkozó vállalkozási szerződésünket csatolom előterjesztésemhez.

Kérem a Tisztelt Küldöttgyűlést az előterjesztésem és a határozati javaslatom elfogadására!

**Határozati javaslat:**

**A küldöttgyűlés megtárgyalta az előterjesztést, és az abban foglaltakat az alábbiak szerint hagyja jóvá:**

**1.)**

**Közfeladatok ellátását, és a vízjogi üzemelési engedélyben foglalt csatorna fenntartási kötelezettségek végrehajtását az előterjesztett egységárakkal és 25 000 eFt + ÁFA keretösszeggel szokásosan száraz nyárral számolva a Küldöttgyűlés biztosítottnak látja. Felhatalmazza és kötelezi az ügyvezetést az erre vonatkozó vállalkozási szerződés megkötésére, és az abban foglaltak végrehajtására. Nyári szivattyúzási, - és így kaszálási szükséglet esetén haladéktalanul egyeztessen a Megrendelőjével, és/vagy az IB-al és FB-al, szükség esetén javasolja a KGY összehívását!**

**2.)**

**Szabad kapacitásainak lekötésére harmadik személy részére is vállalkozhat szolgáltatás nyújtására az IB és az FB elnökének egyetértése esetén abban az esetben, ha annak felvállalása nem megy a közfeladatok teljesítésének a rovására.**

**3.) Belvíz átemelési tevékenység végzését vállalkozási tevékenység keretében a bemutatott vállalkozói szerződés alapján a küldöttgyűlés jóváhagyja.**

**Pénzügyi fedezetét a szerződés szerinti havi számlákkal, és a szolgáltatásra igényt tartó egyéb szervezetekkel kötendő megállapodás alapján kiállítandó számlákkal kell biztosítani.**

Kérem a határozati javaslat elfogadását.

Kéthely – Sáripuszta, 2017. 05.10.

Tisztelettel:

Csató András

Intéző Bizottság elnöke

Melléklet:

* 2017 évre vonatkozó belvíz átemelési szerződés.
* 2017 évre vonatkozó bérmunka szerződés.